মোহাম্মাদ উল্লাহ ভাইয়ের কথা মনে পরলে অতীত দিনের এরূপ হাজারো কথা মনে পড়ে। বহু বছরের স্মৃতী। এমন ভাল বন্ধু জীবনে খুব একটা পায়নি। তবে যা পেয়েছি তাই বা কয়জনের জীবনে জুটে? মোহাম্মদ উল্লাহ ভাই এবং আমীন ভাইকে বন্ধু হিসাবে পেয়ে আমি যে অনেক লাভবান হয়েছি তা নিয়ে আমার বিন্দুমাত্র সন্দেহ নাই। এমন মানুষদের বন্ধু হিসাবে পাওয়াটা আসাধারন ভাগ্যের ব্যাপার। লক্ষ লক্ষ মানুষের জীবনে হয়ত এমন একজন বন্ধু আজীবনও জুটেনি। জীবনে বাঁচার লক্ষ্যে সম্পদের প্রয়োজনীয়তা অস্বীকার করা যায় না। কিন্তু মহৎ কোন প্রেরণা নিয়ে বাঁচতে হলে এমন বন্ধুর গুরুত্ব কি কম?